laion/Wikipedia-Exotic huggingface dataset:
פארון

פארון (בפשטו ובפרסית: پارون) היא עיירה במזרח אפגניסטן ובירת מחוז נורסתאן. העיירה מרוחקת כ-180 ק"מ צפון-מזרחית לבירה קאבול. על פי תחזית רשמית לתאריך 21 בספטמבר 2020, התגוררו בעיירה 15,279 בני אדם. ב-15 באוגוסט 2021, פארון נכבשה על ידי לוחמי הטליבאן והפכה לבירת המחוז השלושים ושתיים שנפלה לידי הטליבאן, כחלק מהשתלטות הטליבאן מחדש על אפגניסטן ב-2021. מרבית שטחה של פארון הוא יערות (54%) ואזורים חקלאיים (33%). רק 7% משטח העיירה משמש לבנייה. מדיה וקבצים בנושא פארון בוויקישיתוף Afghanistan: Administrative Division (Provinces and Districts) - Population Statistics, Charts and Map, citypopulation.de ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
מגילה

מגילה היא רצועה ארוכה של פפירוס נייר או יריעת קלף מגולגלת שעליה נכתבו סימני כתב ואיורים בעת העתיקה. מגילות שימשו לפני שהומצא המצחף במאה ה-1. המאפיין העיקרי של מגילה הוא הכתיבה הרציפה של הטקסט, המחולק לעמודות אך רשום כרצף אחד, בניגוד לספר שבו דפים. בנוסף, הכתיבה נעשית בדרך כלל רק על צד אחד של הדף. עקב היותן עשויות מחומר אורגני בדרך כלל הן לא שורדות, וקשה למצוא מגילות מהעת העתיקה. מסיבה זו גילוי מגילות מדבר יהודה נחשב לאחד מהממצאים הארכאולוגיים החשובים ביותר מעולם. אף על פי שחלקים מן הכתוב במגילות ניזוקו ואין אפשרות לשחזרם, רובן נשמרו באופן מפליא, וזאת בשל האקלים היבש השורר באזור ים המלח. בתרבות היהודית, התורה וכתבי קודש נוספים נקראים מעל גבי מגילות בסדר התפילה בבית הכנסת. כיום משמשות מגילות בעיקר בהקשר דתי, או אמנותי. מגילה היא גם כינוי לחמישה ספרים בתנ"ך: שיר השירים, רות, איכה, קוהלת ואסתר. המשמעות המקראית הראשונית של הפועל גלל הוא גלגל, דחף או הניע דבר מה שיש לו צורה עגולה. לדוגמה: "וגללו את האבן מעל פי הבאר והשקו את הצאן" (ספר בראשית, פרק כ"ט, פסוק ג'). בכתבי חז"ל החלו להשתמש בפועל זה בהקשר של קריאה בספר תורה, שגם הוא עשוי כמו מגילה סביב עמודי עץ. קלף ביהדות מדיה וקבצים בנושא מגילה בוויקישיתוף ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
כשנותנים - קח!

כשנותנים - קח! (ביידיש: אז מען גיט - נעמט מען!) הוא סרט קולנוע ישראלי דובר יידיש מסוגת קומדיית טעויות מוזיקלית משנת 1982, בבימיו של אלפרד שטיינהרדט. זהו הסרט היידי הראשון באורך מלא שצולם בישראל. אדלה שיינברג, יהודייה מניו יורק, מגיעה לתל אביב כדי "לצוד" את ליבו של מייק סטון, זמר יידיש נודע, אך מתחתנת בטעות עם אחיו, מנדל. מדובר בהסרטה של מחזה מוזיקלי יידישאי טיפוסי הכולל שירים רבים וריקודים. סרטים מן הסוג הזה נוצרו בארצות הברית בשנות ה-30 של המאה ה-20. המפיקים ניסו תחילה לגייס את יואל זילברג כבמאי, בשל הרקע היידישאי שלו. כיוון שהדבר לא הסתדר, גויס אלפרד שטיינהרדט. רוב השחקנים היו בעלי ניסיון במשחק בהפקות תיאטרון ביידיש. מיכאל גרינשטיין, כותב התסריט, היה שחקן ובמאי בהפקות ביידיש. את הלחנים והעיבודים המוזיקליים כתב מרטין מוסקוביץ. הצילומים נמשכו בין שבוע לעשרה ימים ונערכו בבית מלון בתל אביב. בתום הצילומים קיבל שטיינהרדט את שכרו, ואת העריכה ביצעו יאיר פרדלסקי ומזכירתו מאולפני רול. יעקב בודו הכיר את התפקיד אותו שיחק מן המחזה, אולם לא היה בעל ניסיון רב במשחק קולנועי. הסרט תוכנן לעלות כהצגה יומית בקולנוע "סטודיו" בתל אביב, אולם עקב הביקוש הרב הועבר הסרט "אות קין", שתוכנן לעלות בקולנוע בערב, להקרנה בקולנוע "צפון". "כשנותנים - קח!", במסד הנתונים הקולנועיים IMDb (באנגלית) "כשנותנים - קח!", באתר ספר הקולנוע הישראלי "כשנותנים - קח!", באתר אידיבי "כשנותנים - קח!", במסד הנתונים הקולנועיים KinoPoisk (ברוסית) "כשנותנים - קח!", במיזם "אישים" לתיעוד היצירה הישראלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
ארתור תיאט

ארתור ניקולא תיאט (בצרפתית: Arthur Nicolas Theate; נולד ב-25 במאי 2000 בלייז' שבבלגיה) הוא כדורגלן בלגי המשחק בעמדת הבלם בקבוצת איינטרכט פרנקפורט ובנבחרת בלגיה. תיאט גדל במחלקות הנוער של מספר מועדונים בבלגיה, ביניהם ראסינג גנק וסטנדרד לייז', והגיע לאוסטנדה מליגת העל הבלגית בשנת 2020. ב-10 באוגוסט 2020 הוא ערך את הופעת הבכורה שלו במועדון, בהפסד 2-1 לבירסחוט במסגרת המחזור הראשון בליגה לעונת 2020/2021. ב-4 באוקטובר הוא הבקיע את שער הבכורה שלו במועדון, בניצחון 3-0 על מוסקרון במסגרת המחזור השמיני בליגה. בסך הכל ערך תיאט 35 הופעות ליגה במדי המועדון בעונת 2020/2021, בהן הבקיע חמישה שערים. ב-26 באוגוסט 2021 הושאל תיאט למשך עונה לבולוניה 1909 מהסרייה א'. ב-18 בספטמבר הוא ערך את הופעת הבכורה שלו במועדון, בהפסד 6-1 לאינטר מילאנו במסגרת המחזור הרביעי בליגה לעונת 2021/2022. במשחק זה הבקיע גם את שער הבכורה שלו במועדון. ב-29 ביולי 2022 חתם בסטאד רן מהליג 1. ב-21 באוגוסט כבש שער בכורה בקבוצה, בניצחון 1-2 על אז'אקסיו. באוגוסט 2024 הושאל תיאט לאיינטרכט פרנקפורט מהבונדסליגה לעונה אחת, עם אופציית רכישה בתום תקופת ההשאלה. תיאט זומן לראשונה לסגל נבחרת בלגיה לקראת טורניר הגמר של ליגת האומות 2020/2021 בחודש אוקטובר 2021. ב-16 בנובמבר ערך את הופעת הבכורה שלו בנבחרת, בתיקו 1-1 נגד נבחרת ויילס. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. מדיה וקבצים בנושא ארתור תיאט בוויקישיתוף ארתור תיאט, ברשת החברתית אינסטגרם ארתור תיאט, באתר Transfermarkt ארתור תיאט, באתר Soccerway ארתור תיאט, באתר BDFutbol ארתור תיאט, באתר WorldFootball.net ארתור תיאט, באתר National Football Teams ארתור תיאט, באתר FootballDatabase.eu ארתור תיאט, באתר ESPN Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית)
שרנה

שרנה (בפשטו: ښرنه; בפרסית: شَرَن - שרן) היא עיר בדרום-מזרח אפגניסטן ובירת מחוז פכתיכא. העיר שוכנת באזור של השבט הפשטוני הסולימאנח'ל, בגובה 2,200 מטר מעל פני הים וכ-160 ק"מ דרום-מערבית לבירה קאבול. על פי תחזית רשמית לתאריך 21 בספטמבר 2020, התגוררו בעיר 64,774 בני אדם. ב-14 באוגוסט 2021, שרנה נכבשה על ידי הטליבאן והפכה לבירת המחוז העשרים שנפלה לידי הטליבאן, כחלק מהשתלטות הטליבאן מחדש על אפגניסטן. בשל האקלים הערבתי האזורי, מזג האוויר בשרנה מתאפיין באקלים צחיח למחצה בהתאם לשיטת קפן. הטמפרטורה הממוצעת בשרנה היא 10.8 מעלות צלזיוס, וממוצע המשקעים השנתי הוא 265 מ"מ. ספטמבר הוא החודש היבש ביותר עם 1 מ"מ של גשם, בעוד שבחודש מרץ, החודש הגשום ביותר, כמות המשקעים הממוצעת עומדת על 54 מ"מ. יולי הוא החודש החם ביותר בשנה עם טמפרטורה ממוצעת של 23.6 מעלות צלזיוס. בחודש הקר ביותר (ינואר), הטמפרטורה הממוצעת היא -4.5 מעלות צלזיוס. מרבית שטחה של שרנה (73%) מורכב מאדמה עקרה ומשטחים חקלאיים. Afghanistan: Administrative Division (Provinces and Districts) - Population Statistics, Charts and Map, citypopulation.de Taliban capture key northern city, approach Afghan capital | AP News, apnews.com "State of Afghan Cities report 2015 (Volume-II) | UN-Habitat". unhabitat.org. נבדק ב-2021-08-21. ערך זה הוא קצרמר בנושא אפגניסטן ובנושא יישובים באסיה. אתם מוזמנים לתרום לוויקיפדיה ולהרחיב אותו.
דנטה ואנזיר

דנטה ואנזיר (בהולנדית: Dante Vanzeir; נולד ב-16 באפריל 1998 בברינכן שבבלגיה) הוא כדורגלן בלגי המשחק בעמדת החלוץ בקבוצת ניו יורק רד בולס ובנבחרת בלגיה. ואנזיר גדל במחלקת הנוער של ראסינג גנק. הוא ערך שש הופעות בקבוצה הבוגרת של המועדון, ובילה תקופות השאלה בבירסחוט ובמכלן. ב-30 ביולי 2020 חתם ברויאל אוניון סן-ז'ילואז מליגת המשנה הבלגית, ולאחר עונה במועדון, בה ערך 24 הופעות ליגה והבקיע 19 שערים, העפיל יחד עם המועדון לליגת העל הבלגית. ואנזיר זומן לראשונה לסגל נבחרת בלגיה לקראת משחקי מוקדמות מונדיאל 2022 בחודש נובמבר 2021. ב-16 בנובמבר ערך את הופעת הבכורה שלו בנבחרת, כשהחליף את דיבוק אוריגי בדקה ה-59 בתיקו 1-1 נגד נבחרת ויילס. ראסינג גנק הסופר קאפ הבלגי (1): 2019/2020 דנטה ואנזיר, באתר Transfermarkt דנטה ואנזיר, באתר Soccerway דנטה ואנזיר, באתר BDFutbol דנטה ואנזיר, באתר WorldFootball.net דנטה ואנזיר, באתר National Football Teams דנטה ואנזיר, באתר FootballDatabase.eu דנטה ואנזיר, באתר ESPN ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דנטה ואנזיר".
טימותי רופיל

טימותי רופיל (בלוקסמבורגית: Timothé Rupil; נולד ב-12 ביוני 2003 בלוקסמבורג) הוא כדורגלן לוקסמבורגי המשחק בעמדת הקשר במחלקת הנוער של קבוצת מיינץ 05 מהבונדסליגה ובנבחרת לוקסמבורג. סאנצ'ס גדל במחלקות הנוער של ES קלמנסי ושל קריינג הלוקסמבורגית, ובשנת 2019 הגיע למחלקת הנוער של מיינץ 05 מהבונדסליגה. ב-7 באוקטובר 2020 ערך רופיל את הופעת הבכורה שלו בנבחרת לוקסמבורג, בהפסד 2-1 לנבחרת ליכטנשטיין במשחק ידידות. טימותי רופיל, באתר Transfermarkt טימותי רופיל, באתר Soccerway טימותי רופיל, באתר WorldFootball.net טימותי רופיל, באתר National Football Teams טימותי רופיל, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טימותי רופיל".
פסגת האריס (ארץ ויקטוריה)

פסגת האריס (באנגלית: Harris Peak) היא פסגה ברכס אסגארד, בארץ ויקטוריה שבאנטארקטיקה. גובהה של הפסגה 1,750 מטרים מעל פני הים. הפסגה ממוקמת 2.6 קילומטרים מדרום להר וייאנט. פסגת האריס ממוקמת בין פסגת בול, והר הול (ושמה קשור לשמות שני הרים אלה). שמה של הפסגה ניתן לה על ידי הוועד הגאוגרפי של ניו זילנד בשנת 1998. הפסגה נקראת על שמו של מטפס ההרים הניו זילנדי אנדי האריס (A.M. "Andy" Harris) (אשר נפטר בעת טיפוס על הר האוורסט, ביחד עם מטפס ההרים הניו זילנדי רוב הול). האריס היה מפקד בשטח של תוכנית המחקר האנטארקטית של ניו זילנד, שחקרה את אנטארקטיקה בין השנים 1987 – 1992; וכן ערך שתי משלחת סקר לארץ מרי בירד. פסגת האריס באתר הסקר הגאולוגי של ארצות הברית פסגת האריס באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בפסגת האריס נתוני זריחת/שקיעת שמש/ירח עדכניים עבור פסגת האריס תחזית מזג אוויר עדכנית ארוכת טווח עבור פסגת האריס נתוני מזג אוויר היסטוריים עבור פסגת האריס סטטיסטיקות מזג אוויר עבור פסגת האריס מידע גאוגרפי והיסטורי באתר הסקר הגאולגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
פאדי זידאן

פאדי זידאן (בערבית: فادي زيدان; נולד ב-2 ביוני 1993) הוא כדורגלן ערבי-ישראלי בעל אזרחות פלסטינית המשחק בעמדת החלוץ במ.ס. כפר קאסם. זידאן התחיל את הקריירה שלו בקבוצת הילדים של הפועל חיפה. כשהיה בן 17 הצטרף למחלקת הנוער של מכבי נתניה וכעבור שנה הצטרף לזו של הפועל רמת השרון. בעונתו היחידה בקבוצת הנוער של רמת השרון, הבקיע 34 שערים בליגה ועזר לה להעפיל לליגת העל בכדורגל לנוער. ב-17 במרץ 2012 זידאן ערך את הופעת הבכורה שלו בקבוצה הבוגרת בתיקו 1-1 נגד הפועל פתח תקווה. ב-11 במאי 2013 זידאן הבקיע את שער הבכורה שלו בקריירה בהפסד 1–2 לבני יהודה. בינואר 2014 זידאן הצטרף לשבאב א-דאהרייה מליגת העל הפלסטינית. בהמשך, שיחק גם בוואדי א-ניס ואהלי אל-ח'ליל. בקיץ 2016 נבחן זידאן בבני סכנין, אך שוחרר וחזר להפועל רמת השרון. בקיץ 2018 חתם זידאן במכבי פתח תקווה מליגת העל. בפתח תקווה זכה לדקות משחק מעטות ובינואר 2019 חזר לליגה הלאומית כאשר חתם בהפועל כפר סבא. בקיץ 2019 חתם זידאן בהפועל רמת גן, במדיה שיחזר את עונת השיא שלו בקריירה, כאשר כבש עשרה שערים ב-34 משחקי ליגה (רשם את אותו מאזן שנתיים לפני כן במדי רמת השרון). בקיץ 2020 חתם זידאן בהפועל אום אל-פחם, ממנה שוחרר בתחילת נובמבר של אותה שנה וחזר להפועל רמת גן. ב-9 בפברואר 2021 חתם זידאן בטורפדו כותאיסי מליגת העל הגאורגית. ב-30 בינואר 2022 חתם בהפועל ראשון לציון. ב-4 באוגוסט 2022 חתם באל-חיד הבחריינית והפך לכדורגלן הישראלי הראשון במדינה. ב-28 בינואר 2023 חתם בז'טיסו מליגת העל הקזחית. בקיץ 2023 זידאן חתם במ.ס. כפר קאסם כאשר הצטרף לשבאב א-דאהרייה שיחק זידאן במקביל בנבחרת הצעירה של פלסטין, אך נאלץ לעזוב אותה כאשר חזר לשחק בליגה הישראלית. ב-2 בספטמבר 2021 ערך זידאן את הופעת הבכורה שלו בנבחרת הבוגרת בהפסד 0–1 לקירגיזסטן. פאדי זידאן, באתר ההתאחדות לכדורגל בישראל פאדי זידאן, באתר Transfermarkt פאדי זידאן, באתר Soccerway פאדי זידאן, באתר National Football Teams פאדי זידאן, באתר FootballDatabase.eu פאדי מוסטפא, ‏שמו הולך לפניו: זידאן חולם על ליגת העל, באתר ערוץ הספורט, 20 במאי 2018 מאור רחמני, ‏פאדי זידאן חתם במכבי פתח תקווה לעונה אחת, באתר ONE‏, 29 במאי 2018 מיכאל וייסרמן, פאדי זידאן חתם בהפועל כפר סבא, באתר דאבל פס, 20 בינואר 2019 מאור רחמני, ‏פאדי זידאן חתם בטורפדו קוטאיסי הגיאורגית, באתר ONE‏, 9 בפברואר 2021 ירדן בלחסן, ‏סוף לסאגה: גיל יצחק יישאר בכפ"ס עד הקיץ, באתר ONE‏, 30 בינואר 2022 תומר חבז, ‏נציג ראשון בבחריין: פאדי זידאן חתם באל היד, באתר ONE‏, 4 באוגוסט 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאדי זידאן".
פסגת האריס

האם התכוונתם ל... אנטארקטיקה פסגת האריס (ארץ גרהאם) – הר המתנשא מעל הקצה הדרומי של רכס לילי, לרגלי הרי הנסיך אולף, בהרי המלכה מוד, באזור חוף דופק של ארץ גרהאם, שבאנטארקטיקה פסגת האריס (ארץ ויקטוריה) – הר ברכס אסגארד בארץ ויקטוריה שבאנטארקטיקה אוסטרליה פסגת האריס (קווינסלנד) – הר במדינת קווינסלנד שבאוסטרליה ארצות הברית פסגת האריס (טקסס) – הר במדינת טקסס שבארצות הברית פסגת האריס (אלסקה) – הר במדינת אלסקה שבארצו הברית קנדה פסגת האריס (קנדה) – הר בפרובינציית קולומביה הבריטית שבקנדה
הרי אוזארק

הרי אוזארק (באנגלית: Ozark mountains או Ozarks) הוא אזור פיזיוגרפי בארצות הברית מיוער במיוחד אשר ממוקם באזור המערב התיכון שבארצות הברית ומשתרע לאורך מדינת מיזורי, צפון מדינת ארקנסו ומזרח מדינת אוקלהומה. אזור הרי האוזארק מהווה יעד תיירותי פופולרי כיום בעיקר בזכות אתרי הטבע הרבים שבו ובפרט היערות, הנחלים והמעיינות שבו. בפועל אזור הרי אוזארק כולל שני רכסי הרים - רכס הרי בוסטון אשר נמצא באזור מדינת ארקנסו ורכס הרי סנט פרנסואה אשר נמצא באזור מדינת מיזורי. תצפית באפלו (Buffalo Lookout), הנקודה הגבוהה ביותר בהרי האוזארק, ממוקמת באזור רכס הרי בוסטון. הרי אוזארק משתרעים על פני כ-120,000 קמ"ר, מה שהופך את הרי אוזאק לרמה הגדולה ביותר בין הרי האפלצ'ים והרי הרוקי. יחד עם הרי אואצ'יטה, האזור ידוע בתור הרמה הפנימית של ארצות הברית. הרי אוזארק, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
מטרופולין מנילה

מטרופולין מנילה (באנגלית: Metro Manila, בטגלוג: Kalakhang Maynila) הוא המטרופולין המאוכלס ביותר בפיליפינים. נכון לשנת 2020 כלל המטרופולין כ-13,484,462 תושבים זהו אחד מהאזורים בפיליפינים עם צפיפות האוכלוסייה הגבוהה ביותר. מטרופולין מנילה מדורג במקום החמישי ברשימת האזורים העירוניים המאוכלסים ביותר בעולם. שטח של המטרופולין משתרע על פני כ-619.57 קילומטרים רבועים. המטרופולין כולל 16 ערים שונות - בירת המדינה מנילה, קזון סיטי, קלואוקן, לאס פיניאס, מקאטי, מלבון, מנדלויונג, מריקינה, מונטינלופה, נבוטס, פרניאקה, פסאי, פסיג, סן חואן, טגיג, ולנזואלה - וכן את הרשות המקומית פאטרוס. המטרופולין הוא גם מחוז ששמו הרשמי הוא מחוז הבירה הלאומית (באנגלית: National Capital Region, בטגלוג: Pambansang Punong Rehiyon). מטרופולין מנילה מהווה את המרכז התרבותי, הפוליטי והכלכלי של המדינה. באזור נמצאים מרכזי הפעילות של המוסדות הפיננסיים, משרדי הממשל, האוניברסיטאות והארגונים הבינלאומיים בפיליפינים. האזור מהווה גם יעד תיירותי מרכזי. האזור ידוע גם לשמצה בשל עומסי התנועה שבו. בנוסף, העוני ואי השוויון באזור מטרופולין מנילה נותרו סוגיות מהותיות בחברה הפיליפינית, כאשר לתושבים רבים באזור זה יש גישה מוגבלת לשירותים בסיסיים כגון שירותי בריאות וחינוך. אתר האינטרנט הרשמי של מטרופולין מנילה (בפיליפינית ובאנגלית) "Presidential Decree No. 824 November 7, 1975". lawphil.net. Arellano Law Foundation. ארכיון מ-12 במרץ 2016. נבדק ב-14 בינואר 2014. {{cite web}}: (עזרה) "Presidential Decree No. 824". chanrobles.com. Chan Robles Virtual Law Library. ארכיון מ-6 באוקטובר 2017. נבדק ב-14 בינואר 2014. {{cite web}}: (עזרה) [Census of Population (2020). "National Capital Region (NCR)". Total Population by Province, City, Municipality and Barangay. PSA. Retrieved July 8, 2021] ערך זה הוא קצרמר בנושא הפיליפינים ובנושא גאוגרפיה של אסיה. אתם מוזמנים לתרום לוויקיפדיה ולהרחיב אותו.
דרום הודו

אזור דרום הודו כולל חמש ממדינות הודו: אנדרה פרדש, קרנאטקה, קראלה, טמיל נאדו וטלנגאנה וכן את שטחי האיחוד לקשאדוויפ ופודוצ'רי המהווים 19.31% משטחה של הודו ואשר בהם חיים כ-20% מכלל האוכלוסייה ההודית. אזור דרום הודו נתחם במפרץ בנגל במזרח, בים הערבי במערב ובאוקיינוס ההודי בדרום. הגאוגרפיה של האזור מגוונת למדיי. הנהרות גודווארי, קרישנה, קאברי, טונגבהדרה, פריאר, ואיגאי ובהרתאפפוזה הם ממקורות המים החשובים ביותר שזורמים באזור דרום הודו. ערים בולטות באזור דרום הודו כוללות בין היתר את בנגלור, צ'נאי (מדרס) והיידראבאד. רוב אוכלוסיית דרום הודו דוברת לפחות שפה אחת מבין ארבעת השפות הדרווידיות העיקריות – טלוגו, טמילית, קנאדה ומלאיאלאם. בנוסף לכך השפה האנגלית היא גם שפה דומיננטית באזור דרום הודו אשר משמשת הן את הממשל המרכזי והן את הממשל של כל מדינה. אזור דרום הודו היה מיושב עוד מימי קדם על ידי העמים הדראווידים. כ-83% מאוכלוסיית דרום הודו הם הינדים, כ-11% הם מוסלמים, בעוד שכ-5% הם נוצרים. נכון לשנת 2006 ההערכה הייתה כי חיו באזור דרום הודו באותה העת בסביבות 233 מיליון תושבים. גאוגרפיה של הודו Census GIS HouseHold, web.archive.org, ‏2010-07-06 ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
גישה לאינטרנט

גישה לאינטרנט היא היכולת של אנשים וארגונים להתחבר לאינטרנט באמצעות מסופי מחשב, מחשבים והתקנים אחרים (כגון טלפונים סלולריים), ובפרט מאפשרת להשיג גישה לשירותים בסיסיים כגון דואר אלקטרוני וה-World Wide Web. את הגישה לאינטרנט מספקים כיום ספקי שירותי האינטרנט המאפשרים תמורת תשלום להתחבר לאינטרנט בקצבי העברת נתונים שונים, אשר מסתמכות בין היתר על טכנולוגיות שונות. ארגונים רבים, כולל מספר גדל והולך של גורמים עירוניים, מספקים כיום גם גישה אלחוטית לאינטרנט מבלי שהמשתמשים בגישה האלחוטית יידרשו לתשלום. במהלך השנים גדלה במידה ניכרת הזמינות של הגישה לאינטרנט. לדוגמה, בשנת 1995 רק ל-0.04% מאוכלוסיית העולם הייתה גישה לאינטרנט באותה העת, בעוד שכמחצית מאותם האנשים שהיו מחוברים אז לאינטרנט חיו בארצות הברית, ועשו שימוש בחיבור Dial-up על מנת להתחבר לאינטרנט. במהלך העשור הראשון של המאה ה-21 כמות גדולה במיוחד של משתמשי אינטרנט במדינות המפותחות החלו להשתמש בטכנולוגיית פס רחב ומהיר דיו על מנת להתחבר לאינטרנט, ולפי ההערכות עד שנת 2014 לכ-41% מכלל אוכלוסיית העולם הייתה גישה לאינטרנט כאשר חיבור לאינטרנט בטכנולוגיית הפס הרחב הייתה קיימת כמעט בכל מדינה בעולם. Robinson, Zachary A. (2015-06-26). The world transformed : 1945 to the present. p. 431. ISBN 9780199371020. OCLC 907585907. Robinson, Zachary A. (2015-06-26). The world transformed : 1945 to the present. pp. 431–432. ISBN 9780199371020. OCLC 907585907. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
אקיהברה

אקיהברה (ביפנית: 秋葉原) הוא אזור שופינג מרכזי בטוקיו אשר ממוקם בחלק הצפון מזרחי של רובע צ'יודה סביב תחנת הרכבת אקיהברה. אקיהברה נחשבת בעיני רבים למרכז התרבות הפופולרית היפנית המודרנית ולאזור השופינג המרכזי של משחקי וידאו, אנימה, מאנגה, מוצרי אלקטרוניקה ומוצרי מחשוב. זהו כנראה אחד מאזורי השופינג הגדולים ביותר בעולם עבור מוצרי אלקטרוניקה ומחשבים, וניתן למצוא בו הן פריטים חדשים והן פריטים משומשים. תרבות האוטאקו של אקיהבארה נודעת למדי. השפעת תרבות האוטאקו עיצבה את העסקים והמבנים של אקיהבארה כדי לשקף את תחומי העניין של חובבי האנימה והמאנגה. הרחובות של אקיהבארה מכילים דמויות בולטות ביותר באנימה והמאנגה, וישנם גם לא מעט אנשים בתחפושת קוספליי של דמויות אנימה ומאנגה ברחובות של אקיהברה אשר מקדמים עסקים שונים באקיהברה, ובמיוחד את בתי הקפה בהן המלצריות פועלות בתחפושת משרתת. באקיהבארה נערכים גם כנסים לחובבי אנימה ומאנגה בהם ניתן לפגוש את היוצרים והמדבבים של הסדרות. ערך זה הוא קצרמר בנושא יפן. אתם מוזמנים לתרום לוויקיפדיה ולהרחיב אותו.
שדות ירוקים

האם התכוונתם ל... שדות ירוקים (סרט, 1937) – סרט קולנוע משנת 1937; דרמה קומית ביידיש בהפקה אמריקאית. במאים: אדגר ג' אולמר ויעקב בן עמי. שדות ירוקים (סרט, 1989) – סרט קולנוע משנת 1989; דרמה ישראלית מאת יצחק צפל ישורון.
ברמר

האם התכוונתם ל... אן ברמר – ציירת יהודייה אמריקאית בירגיטה ברמר – בוטנאית שוודית ג'יי. אר. ברמר – כדורסלן אמריקאי-בוסני פול ברמר – דיפלומט ויועץ אסטרטגי אמריקני פרדריקה ברמר – סופרת שוודית קורה ברמר – בוטנאי שוודי ברומר
גסטרוטריכה

גסטרוטריכה או שעירי הבטן (שם מדעי: Gastrotricha) היא מערכה המונה 800 מינים של בעלי חיים קטנים החיים באוקיינוסים, במקווי מים מתוקים ובחופים. אורכם של הגסטרוטריכים 0.06 עד 3 מילימטרים. הגסטרוטריכים בעלי גוף דמוי סיכה בסימטריה דו-צדדית. הוא מכוסה בריסים שנמצאים בעיקר סביב הפה והגב. הגסטרוטריכים ניזונים מצורניות, חיידקים ופרוטיסטים. הגסטרוטריכים חסרי מערכת נשימה ומחזור דם, אך חלק מהגסטרוטריכים בעלי המוגלובין. הגסטרוטריכים הם הרמאפרודיטים, וחלק מהמינים מתרבים על ידי רביית בתולים, שבה הנקבה מטילה ביצים ומהן בוקעות גרסאות של הבוגר ללא שלב הזחל. תוחלת החיים של הגסטרוטריכים היא בין שלושה עד 21 ימים. הקשר של הגסטרוטריכים למערכות אחרות של בעלי חיים אינו ידוע: מורפולוגיה מצביעה על כך שהם קרובים למערכות גנתוסטומולידה (Gnathostomulida), גלגיליות (Rotifera) ותולעים נימיות (Nematoda). אך מחקרים גנטיים מצביעים שהם קרובי משפחה של הקבוצות תולעים שטוחות (Platyhelminthes), אקדיסוזואה (Ecdysozoa) ולופוטרוכוזואה (Lophotrochozoa). המערכה כוללת מחלקה אחת ובה שתי סדרות. סדרה Chaetonotida משפחה Neodasyidae משפחה Paucitubulatina סדרה Macrodasyida משפחה Hummondasyidae משפחה Dactylopodolidae משפחה Cephalodasyidae משפחה Lepidodasyidae משפחה Macrodasyidae משפחה Planodasyidae משפחה Redudasyidae משפחה Thaumastodermatidae משפחה Turbanellidae משפחה Xenodasyidae מדיה וקבצים בנושא גסטרוטריכה בוויקישיתוף גסטרוטריכה, באתר ITIS (באנגלית) גסטרוטריכה, באתר NCBI (באנגלית) גסטרוטריכה, באתר Animal Diversity Web (באנגלית) גסטרוטריכה, באתר האנציקלופדיה של החיים (באנגלית) גסטרוטריכה, באתר GBIF (באנגלית) גסטרוטריכה, באתר אנציקלופדיה בריטניקה (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
פול לרואה

פול לרואה (בצרפתית: Paul Leroy‏: 1860–1942) היה צייר צרפתי ידוע ביצירות אוריינטליות. הוא היה חבר מייסד של ״אגודת הציירים המזרחיים הצרפתיים״, ועיצב את הלוגו הראשון של החברה. לרואה בילה את ילדותו באודסה, שם לאביו היה עסק. הוא חי באודסה עד גיל 17. הוא היה אזרח צרפתי, ובפריז למד בבית הספר הלאומי הגבוה לאמנויות היפות, והציג לראשונה בשנת 1882 וקיבל מדליה. בבית הספר הוא פגש את ז'ורז' לנדל (1860–1898), צייר מזרחי, והשניים הפכו לחברים לכל החיים. בשנת 1885 ביקר בטורקיה ובמצרים, עם לנדל. בשנת 1886 נסע לתוניסיה ולאלג'יריה, וחזר לאזור הדרומי של צרפת מספר פעמים במהלך שנות ה-80 וה-90. בתקופה זו למד לרואה ערבית, מה שאיפשר לו להשתמש בכתב הערבי ביעילות במספר ציורים וליתוגרפיות. בשנת 1893, לרואה, יחד עם אמנים נוספים הפכו לחברים מייסדים של אגודת ציירי המזרח, שהייתה אגודה צרפתית. האגודה הייתה אחראית לקידום האמנות האוריינטליסטית, הגדלת מספר התערוכות ועידוד אמנים שרצו לנסוע לאוריינט. האגודה ניכסה לעצמה לוגו שעוצב על ידי לרואה והשתמשה בו בכל ההתכתבויות, הקטלוגים, הפוסטרים שלהם. הלוגו שילב את הסהר, מגן הדוד והיד השחורה של פאטמה. הציור מייצג צרפתים כזרים, אשר בכל זאת חולמים על אינטגרציה וסינתזה תרבותית. הליטוגרפיות של לרואה שימשו רבות גם ביצירות הגרפיות של האגודה, כולל פוסטרים וחוברות. במהלך הקריירה שלו, צייר לרואה גם סצנות מזרחיות וגם ציורים דתיים. הוא עבד בשמן, בצבעי מים וגם עשה ליתוגרפיות. מדיה וקבצים בנושא פול לרואה בוויקישיתוף Les Peintres Orientalistes (1850-1914), Musée des beaux-arts, Pau (France). Musée des beaux-arts, Musée de Dunkerque - 1983 "Paul LEROY. (Paris 1860- 1942) Elève de Cabanel aux Beaux-Arts, dès son premier envoi au Salon en 1882 il obtient une médaille. Son enfance à Odessa lui avait donné le goût de l'Orient et, grâce à une bourse de voyage, il passe deux ..." Benjamin, R., Orientalist Aesthetics: Art, Colonialism, and French North Africa, 1880-1930, University of California Press, 2003, p.73 Jonathan M. Bloom and Sheila Blair, The Grove Encyclopedia of Islamic Art and Architecture, Volume 2, 2009, p.5 Benjamin, R., Orientalist Aesthetics: Art, Colonialism, and French North Africa, 1880-1930,University of California Press, 2003, pp 73-74 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פול לרואה".